## 33634 Centar za profesionalnu rehabilitaciju Osijek

**OBRAZLOŽENJE OPĆEG DIJELA FINANCIJSKOG PLANA**

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A921001 | 662.708,48 | 1.262.046,00 | 1.263.856,00 | 1.268.024,00 | 1.291.227,00 | 100,10 |

**PRIHODI I PRIMICI**

U 2024. godini na ovoj aktivnosti planirani su ukupni prihodi u iznosu od 813.968,59eura (sveukupno 621.815,59 eura iz izvora financiranja 43 - prihodi od novčane naknade poslodavaca zbog nezapošljavanja osoba s invaliditetom u iznosu od 620.488,59 euro, ostali prihodi za posebne namjene u iznosu od 1.327,00 eura i prijenos sredstava iz prethodne godine u iznosu od 449.887,41 euro, 187.507,00 eura iz izvora financiranja 11 - opći prihodi i primici, 3.982,00 eura iz izvora financiranja 52 - pomoći i 664,00 eura iz izvora financiranja 61 – donacije.

**RASHODI I IZDACI**

U 2024. godini na ovoj aktivnosti planirani su ukupni rashodi u iznosu od 1.263.856,00eura. Sredstva u okviru aktivnosti Administracija i upravljanje namijenjena su za redovno poslovanje Centra i obuhvaćaju rashode za zaposlene, materijalne rashode, financijske rashode, naknade građanima i kućanstvima te rashode za nabavu nefinancijske imovine.

Rashodi za zaposlene planirani su u iznosu od 841.950,00 eura i obuhvaćaju rashode za bruto plaće, doprinose na plaće i ostale rashode za ukupno 36 djelatnika (sredstva u iznosu 746.632,00 eura planirana su iz izvora financiranja 43 i to za rashode 32 djelatnika koji rade na poslovima profesionalne rehabilitacije, dok je iznos od 95.318,00 eura planiran iz izvora financiranja 11 za rashode 4 djelatnika koji rade na poslovima pružanja socijalnih usluga. Rashodi za zaposlene usklađeni su s postojećim koeficijentima i osnovicom za službenike i namještenike u javnim službama).

Materijalni rashodi planirani su u iznosu od 391.513,00 eura i odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja (iz izvora financiranja 43 planirana su sredstva u iznosu od 303.305,00 eura, iz izvora financiranja 11 planirana su sredstva u iznosu od 84.226,00 eura, dok su iz izvora financiranja 52 planirana sredstva u iznosu od 3.982,00 eura).

Materijalni rashodi uvjetovani su činjenicom da je Centar vlasnik poslovne zgrade u Osijeku, ukupne površine 1550 m² koja je u energetskom smislu značajan potrošač energije, kao i činjenicom da Centar, uz usluge profesionalne rehabilitacije, pruža i usluge privremenog smještaja žrtvama nasilja u obitelji (Sklonište za žrtve obiteljskog nasilja).

Naknade troškova zaposlenima u 2024. godini odnose se na naknade za prijevoz za 36 djelatnika, redovita stručna usavršavanja, edukacije i dodatna školovanja djelatnika kao i s tim povezanim službenim putovanjima.

Rashodi za materijal i energiju u 2024. godini planirani su vodeći računa o razmjernoj razdiobi troškova provedbe profesionalne rehabilitacije i troškova provedbe programa zaštite žrtava nasilja u obitelji , te mogućih povećanja troškova uvjetovanih rastućom inflacijom.

Rashodi za usluge u 2024. godini planirani su prema procjeni rashoda, a najznačajniji rashodi odnose se na intelektualne i osobne usluge (usluge medicine rada u provedbi profesionalne rehabilitacije i usluge obrazovanja, osposobljavanja ili usavršavanja osoba s invaliditetom), zatim zakupnine i najamnine (leasing službenog automobila i dr.) te rashode tekućeg i investicijskog održavanja koji su uvjetovani značajnom eksploatacijom poslovnog prostora i potrebom intenzivnijeg održavanja.

Ostali nespomenuti rashodi u 2024. godini najvećim dijelom odnose se na naknade članova Upravnog vijeća, premije osiguranja, troškove testova za psihološku procjenu korisnika, usluge tehničke zaštite osoba i imovine, te troškove reprezentacije.

Financijski rashodi planirani su u 2024. godini u iznosu od 265,00 eura i odnose se na bankarske usluge i usluge platnog prometa sa izvora financiranja 43.

Naknade građanima i kućanstvima na temelju osiguranja i druge naknade planirane u 2024. godini u iznosu od 3.318,00 eura sa izvora financiranja 11 i odnose se na mjesečna osobna primanja u novcu za korisnike uključene u program zaštite žrtava nasilja u obitelji.

Rashodi za nabavu nefinancijske imovine planirani su u 2024. godini u iznosu od 26.810,00 eura (sredstva od 21.501,00 eura planirana su iz izvora financiranja 43, 4.645,00 eura iz izvora financiranja 11 i 664,00 eura iz izvora financiranja 61), a odnose se na nabavu računala, računalne opreme i programa za zamjenu tehnološki dotrajalih računala i opreme u informatičkoj radionici, te za potrebe zaposlenika, uredskog namještaja za zaposlenike i sobnog namještaja za zamjenu dotrajalog, a za potrebe odjela socijalnih usluga.

**PRIHODI I PRIMICI**

Za 2025. godinu na aktivnosti Administracija i upravljanje planirana su sredstva u ukupnom iznosu od 1.268.024,00 eura koja su namijenjena za redovno poslovanje Centra i obuhvaćaju rashode za zaposlene, materijalne rashode, financijske rashode, naknade građanima i kućanstvima te rashode za nabavu nefinancijske imovine (1.052.459,00 eura iz izvora financiranja 43 - prihodi od novčane naknade poslodavaca zbog nezapošljavanja osoba s invaliditetom i ostali prihodi za posebne namjene, 213.574,00 eura iz izvora financiranja 11 - opći prihodi i primici, 1.327,00 eura iz izvora financiranja 52 – pomoći, te 664,00 eura iz izvora financiranja 61 – donacije).

**RASHODI I IZDACI**

Planirana sredstva za 2025. godinu predstavljaju projekciju budućih rashoda za zaposlene u ukupnom iznosu od 841.950,00 eura (746.632,00 eura iz izvora financiranja 43 i 95.318,00 eura iz izvora financiranja 11) na osnovu projekcije plana zapošljavanja i povećanja broja zaposlenih u narednom razdoblju prema pokazateljima rezultata o povećanju broja osoba s invaliditetom uključenih u usluge profesionalne rehabilitacije i povećanju broja korisnika usluga privremenog smještaja.

Materijalni rashodi planirani su u 2025. godini u iznosu od 394.352,00 eura (284.060,00 eura iz izvora financiranja 43, 108.965,00 eura iz izvora financiranja 11 i 1.327,00 eura iz izvora financiranja 52) na osnovu projekcije rashoda budućeg razdoblja i odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.

Financijski rashodi planirani su u 2025. godini u ukupnom iznosu od 266,00 eura i odnose se na projekciju rashoda budućeg razdoblja bankarskih usluge i usluga platnog prometa iz izvora financiranja 43.

Naknade građanima i kućanstvima na temelju osiguranja i druge naknade planirani su u 2025. godini u iznosu od 3.318,00 eura iz izvora financiranja 11 i odnose se na projekciju rashoda za mjesečna osobna primanja u novcu za korisnike uključene u program zaštite žrtava nasilja u obitelji.

Rashodi za nabavu nefinancijske imovine planirani su u 2025. godini u iznosu od 28.138,00 eura, a odnose se na projekciju rashoda za nabavu računala i računalne opreme i programa, uredskog i sobnog namještaja prema godinama korištenja, iznosima otpisa i dotrajalosti iste.

**PRIHODI I PRIMICI**

Za 2026. godinu na aktivnosti Administracija i upravljanje planirana su sredstva u ukupnom iznosu od 1.291.227,00 eura koja su namijenjena za redovno poslovanje Centra i obuhvaćaju rashode za zaposlene, materijalne rashode, financijske rashode, naknade građanima i kućanstvima te rashode za nabavu nefinancijske imovine (1.054.000,00 eura iz izvora financiranja 43 - prihodi od novčane naknade poslodavaca zbog nezapošljavanja osoba s invaliditetom i ostali prihodi za posebne namjene, 235.200,00 eura iz izvora financiranja 11 - opći prihodi i primici, 1.327,00 eura iz izvora financiranja 52 – pomoći, te 700,00 eura iz izvora financiranja 61 – donacije).

**RASHODI I IZDACI**

Planirana sredstva za 2026. godinu predstavljaju projekciju budućih rashoda za zaposlene u ukupnom iznosu od 852.000,00 eura (747.000,00 eura iz izvora financiranja 43 i 105.000,00 eura iz izvora financiranja 11) na osnovu projekcije plana zapošljavanja i povećanja broja zaposlenih u narednom razdoblju prema pokazateljima rezultata o povećanju broja osoba s invaliditetom uključenih u usluge profesionalne rehabilitacije i povećanju broja korisnika usluga privremenog smještaja.

Materijalni rashodi planirani su u 2026. godini u iznosu od 406.327,00 eura (285.000,00 eura iz izvora financiranja 43, 120.000,00 eura iz izvora financiranja 11 i 1.327,00 eura iz izvora financiranja 52) na osnovu projekcije rashoda budućeg razdoblja i odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.

Financijski rashodi planirani su u 2026. godini u ukupnom iznosu od 300,00 eura i odnose se na projekciju rashoda budućeg razdoblja bankarskih usluge i usluga platnog prometa iz izvora financiranja 43.

Naknade građanima i kućanstvima na temelju osiguranja i druge naknade planirani su u 2026. godini u iznosu od 3.600,00 eura iz izvora financiranja 11 i odnose se na projekciju rashoda za mjesečna osobna primanja u novcu za korisnike uključene u program zaštite žrtava nasilja u obitelji.

Rashodi za nabavu nefinancijske imovine planirani su u 2026. godini u iznosu od 29.000,00 eura, a odnose se na projekciju rashoda za nabavu računala i računalne opreme i programa, uredskog i sobnog namještaja prema godinama korištenja, iznosima otpisa i dotrajalosti iste.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 44.693,29 | 60.241,26 |
| Dospjele obveze | 0,00 | 0,00 |

Osijek, 26.09.2023.

KLASA: 400-01/23-01/04

URBROJ: 2158-88-05-01-23-08